บัตรเครดิตเฮเที่ยวลดภาษีกระตุ้นยอดใช้
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

โพสต์ทูเดย์ — เคทีซีฟันธง ยอดใช้จ่ายผ่านการท่องเที่ยวฟื้นแล้ว คาดปีนี้โตได้ถึง 20% 
นายสถาพร สิริสิงห รองประธานเจ้าหน้าที่บริหารอาวุโสฝ่ายการตลาดเพื่อการท่องเที่ยวและสันทนาการ บริษัท บัตรกรุงไทย หรือเคทีซี เปิดเผยว่า บริษัทคาดว่ายอดใช้จ่ายผ่านบัตรเครดิตในภาคการท่องเที่ยวของปีนี้เติบโต 1520% จากปีก่อน เนื่องจากได้รับผลดีจากมาตรการกระตุ้นการท่องเที่ยวของภาครัฐที่สามารถนำใบเสร็จจากการท่องเที่ยวไปลดหย่อนภาษีได้ 
ประเด็นดังกล่าวส่งผลดีต่อการใช้จ่ายของผู้บริโภค แต่อย่างไรก็ตามตัวเลขอัตราการเติบโตดังกล่าวชะลอตัวจากปีก่อนที่เติบโต 25% เพราะภาคการท่องเที่ยวได้รับผลกระทบจากปัญหาสืบเนื่องจากปัญหาทางการเมืองภายในประเทศ
“ในช่วงครึ่งปีแรกการใช้จ่ายผ่านบัตรเครดิต โดยเฉพาะเรื่องท่องเที่ยวยังมีการเติบโตที่ดี แต่ไม่มากนัก ซึ่งคนไทยยังมีกำลังซื้อและยังได้รับผลดีจากมาตรการกระตุ้นการท่องเที่ยวของภาครัฐที่สามารถนำใบเสร็จมาลดหย่อนภาษีได้ 1.5 หมื่นบาท” นายสถาพร กล่าว
ทั้งนี้ การใช้จ่ายเรื่องท่องเที่ยวถือเป็นการใช้จ่ายที่สูงที่สุด โดยคิดเป็น 10% ของการใช้จ่ายทั้งหมด ซึ่งสมาชิกบัตรเครดิต KTC จะมีการใช้จ่ายเรื่องท่องเที่ยวประมาณ 8 พันบาทต่อเดือนต่อคน ทั้งสัดส่วนกลุ่มลูกค้าของบัตรเครดิตแบ่งเป็นกรุงเทพฯ 60% ต่างจังหวัด 40% 
ล่าสุดบริษัทฯได้เปิดแคมเปญ'100% Pay Back จ่ายเท่าไหร่รับคืนเท่านั้น' ซึ่งเป็นความร่วมมือกับโรงแรมปทุมวันปริ๊นเซส บริษัทฯคาดหวังว่าแคมเปญดังกล่าวน่าจะกระตุ้นการใช้จายผ่านบัตรเครดิตสำหรับสมาชิกลูกค้า KTC ซึ่งเชื่อว่าน่าจะได้รับการตอบรับที่ดีเป็นอย่างมาก เพราะที่ผ่านมาที่บริษัทฯมีการทำโปรโมชั่นร่วมกับโรงแรมถือว่าประสบความสำเร็จอย่างดีเยี่ยม ขณะที่โรงแรมปทุมวันปริ๊นเซสมียอดใช้จ่ายผ่านบัตรเครดิตค่อนข้างมาก
ส่วนการใช้พ.ร.ก.ฉุกเฉินของภาครัฐจะต่ออายุพ.ร.ก.ฉุกเฉินหรือไม่นั้นภาครัฐคงต้องมีการพิจารณาให้มีการสมดุล โดยหากจะต่ออายุพ.ร.ก.ฉุกเฉินก็ต้องคำนึงถึงความกังวลของนักท่องเที่ยวต่างชาติว่าจะมากขึ้นหรือไม่ ขณะที่หากไม่ต่ออายุพ.ร.ก.ฉุกเฉินก็ต้องมีความมั่นใจว่าสถานการณ์มีความเรียบร้อยแล้ว แต่ทั้งนี้ก็ขึ้นอยู่กับการพิจารณาของภาครัฐ
 
ทั้งนี้ สมาชิกบัตรเครดิต เคทีซี จะมีการใช้จ่ายเรื่องท่องเที่ยวประมาณ 8,000 บาทต่อเดือนต่อคน